Σεύθης Β΄

Ο **Σεύθης Β΄** ήταν βασιλιάς των Οδρυσών της Θράκης (405 π.Χ. - 387 π.Χ.). Η ιστοριογραφία είναι πλούσια για τον ίδιο χάρη στην γνωριμία που είχε με τον Ξενοφώντα, οι σύγχρονοι ιστορικοί θεωρούν ωστόσο ότι ήταν τοπικός υποτελής ηγεμόνας και δεν απέκτησε ποτέ τον τίτλο του μεγάλου βασιλέως των Οδρυσών. 

## Βιογραφία

Ο Σεύθης Β΄ ήταν γιος του Μαισάδη και απόγονος απ΄ευθείας του Τήρη. Ο πατέρας του κυβερνούσε ως υποτελής σε διάφορες φυλές της νοτιοανατολικής Θράκης δυτικά από το Βυζάντιο αλλά εκθρονίστηκε υπό ανεξιχνίαστες συνθήκες. Ο νεαρός γιος του Σεύθης Β΄ έγινε κηδεμόνας του βασιλέως Μήτοκου Α΄ που επανήλθε ως υποτελής σε μερικά εδάφη του πατέρα του όπως η Βισάνθη ενώ άλλα εδάφη τα διοικούσε άλλος υποτελής ο Τήρης Β΄. Ο Μήτοκος Α΄ και ο Σεύθης Β΄ φαίνεται να κυβέρνησαν μαζί την εποχή που ο εξόριστος Αθηναίος στρατηγός Αλκιβιάδης καυχήθηκε στους Αθηναίους ακολούθους του για την φιλία του μαζί τους (405 π.Χ.). Ο Ξενοφών τον οποίο ως Σεύθης Β΄ τον είχε προσλάβει υπό τις υπηρεσίες του τον καταγράφει ως υφιστάμενο του Μήτοκου Α΄ (401/400 π.Χ.). Ο Ξενοφών και οι Μύριοι που τον συνόδευαν βοήθησαν τους δύο βασιλείς σε μια σύντομη εκστρατεία που έκαναν για να καταστείλουν μια εξέγερση στην ανατολική Θράκη. Οι μισθοφόροι του πέρασαν κατόπιν στην υπηρεσία των Σπαρτιατών στην Μικρά Ασία, ο Σεύθης Β΄ έστειλε στον Σπαρτιάτη στρατηγό Δερκυλίδα στην Βιθυνία 200 ιππείς και 300 Πελταστές. 

Η εξασθένιση των Σπαρτιατών ωστόσο στην συνέχεια οδήγησε τον Σεύθη Β΄ να προχωρήσει σε νέες συμμαχίες με τους Αθηναίους και τους Πέρσες (394 π.Χ.). Ο Σεύθης Β΄ ενισχύθηκε και επιτέθηκε στον επικυρίαρχο του Μήτοκο Α΄ (391 π.Χ.), ο Αθηναίος στρατηγός Θρασύβουλος έκανε επέμβαση για να τους συμφιλιώσει και να ανανεώσουν την συμμαχία τους με την Αθήνα (390/389 π.Χ.). Ο Σεύθης Β΄ πιθανότατα συγκρούστηκε είτε με τον Μήτοκο Α΄ είτε με τον διάδοχο του Ευρύζελμις, από όλες τις δύσκολες στιγμές τον έβγαλε ο Αθηναίος στρατηγός Ιφικράτης. Ο Σεύθης Β΄ καταγράφεται για τελευταία φορά ανάμεσα στους συμμάχους των Αθηναίων όταν έκλεισε η Ανταλκίδειος ειρήνη. Ο Σεύθης Β΄ είχε δύο κόρες, την μία την πρόσφερε σε γάμο στον Ξενοφώντα (401/400 π.Χ.) και την δεύτερη στον Θρασύβουλο (390/389 π.Χ.). Πολλοί συγγραφείς τον καταγράφουν επίσης ως πατέρα του βασιλέως Κότυς Α΄ των Οδρυσών αλλά η πατρότητα αμφισβητείται επειδή σύμφωνα με άλλους ήταν ο Σεύθης Α΄.

## Παραπομπές
 		


## Πηγές

*Κωνσταντίνος Κουρτίδης: *Ιστορία της Θράκης από των  αρχαιοτάτων χρόνων μέχρι του 54 μ.χ.*, Τυπογραφείο Αλευρόπουλου, Εν Αθήναις 1932
*C. L. Brownson (transl.), Xenophon, vols 1, 3, Cambridge, MA, 1918, 1922.
*W. R. M. Lamb (transl.), Lysias, Cambridge, MA, 1930.
*G. Mihajlov, Trakite, Sofia, 2015.
*C. H. Oldfather (transl.), Diodorus of Sicily, vols. 5-6, Cambridge, MA., 1950, 1954.
*J. P. Stronk, The Ten Thousand in Thrace, Amsterdam, 1995.
*M. Tacheva, The Kings of Ancient Thrace. Book One, Sofia, 2006.
*S. Topalov, The Odrysian Kingdom from the Late 5th to the Mid-4th C. B.C., Sofia, 1994.
*J. Valeva et al. (eds.), A Companion to Ancient Thrace, Wiley, 2015.
*R. Vulpe, Studia Thracologica, Bucharest, 1976.
*R. Werner, in: W.-D. von Barloewen (ed.), Abriss der Geschichte antiker Randkulturen, Munich, 1961: 112, 239-242.
*M. Zahrnt, Early History of Thrace to the Murder of Kotys I (360 BCE), in: J. Valeva et al. (eds.), A Companion to Ancient Thrace, Wiley, 2015: 35-47.

Κατηγορία:Βασιλείς των Οδρυσών